Publication: Magyar Közlöny
Issue: MK-1998-120 (Year: 1998, Number: 120)
Era: 1990-2004
Section: Az 1155/1998. (XII. 9.) Korm. határozat 4. pontja alapján kidolgozásra kerülő feltételek.
Paragraph Index: 1884

1997. december 31-ig bejegyzett — kulturális tevékenységet folytató és/vagy érdekképviseletet ellátó — nemzeti és etnikai kisebbségi szervezetek (egyesületek) számára. Nem pályázhatnak kisebbségi önkormányzatok, alapítványok és a párttörvény hatálya alá tartozó szervezetek. A bizottság a jelen pályázat kiírásával az 1999. évi költségvetési törvényben a szervezetek működési támogatására elkülönített 87,8 millió forint odaítélését készíti elő. A pályázatot az adatlappal együtt egy példányban — postai úton — lehet benyújtani 1999. február 15-ig az Országgyűlés Emberi jogi, kisebbségi és vallásügyi bizottságához (1358 Budapest, Széchenyi rkp. 19.) „Szervezettámogatási pályázat” cím megjelölésével. További információk a Bizottság titkárságán (tel.: 268- 5032, 268-5035) kaphatók. A pályázati kiírás és az adatlapok átvehetők az Országgyűlés Képviselői Irodaháza Tudakozójában (Budapest V., Széchenyi rkp. 19.) is. A pályázathoz csatolni kell a szervezet alapdokumentumai közül a bírósági bejegyzés és a bankszámlaszerződés fénymásolatát (melynek tartalmaznia kell a 16 vagy 24 számjegyű bankszámlaszámot), az előző évi tevékenység rövid leírását, nyilatkozatot (lásd a 2. számú mellékletet) a közüzemi díjak (helyi önkormányzat), valamint a köztartozások (APEH, TB) teljesítéséről, továbbá nyilatkozatot arról, hogy a „Magyarországi Nemzeti és Etnikai Kisebbségekért”, a „Magyarországi Cigányokért” közalapítványoktól és a különböző minisztériumoktól elnyert támogatásokkal elszámolt (lásd a 3. számú mellékletet). A Bizottság felhívja a pályázók figyelmét arra, hogy — fenntartja magának a jogot a pályázatban leírtak helyszínen történő ellenőrzésére, mind az elbírálás előtt, mind azt követően; — hiánypótlásra, adatmódosításra a határidő lejárta után nincs lehetőség; a hiányosan vagy megadott határidőn túl beadott kérelmeket nem veszi figyelembe; — a pályázati anyag teljes körű beadása nem jelenti a támogatás automatikus elnyerését; — a jelen pályázati kiírás előtt benyújtott anyagokat nem tudja figyelembe venni, ezért minden pályázó szervezettől teljes dokumentációt kér; — a beküldött pályázat visszaküldését nem tudja vállalni; — az elnyert támogatás folyósításának feltétele, hogy a bírósági bejegyzésről és a bankszámlaszerződésről (bankszámlaszámról) nyújtott információk a valóságnak megfeleljenek, amiért a szervezet elnöke viseli a felelősséget. 1998/120. szám

Source: https://magyarkozlony.hu/hivatalos-lapok/83bf58d787e9a96f6cc4c5fc835d0841826466b1/dokumentumok/bbdb51f0659869fea4b4b17b25fc03393992a8b1/letoltes